Stoltenbergs bløff «Med egne ord» i DN lørdag serverer vår statsminister en bløff om Norge som «mulighetenes land». Valget står som alltid mellom offentlig finansiert velferd og privat fordervelse. For Stoltenberg er veien til lykken et gjennomregulert samfunn bestående av «glade treller»; den allmektige stat som erstatning for individuell frihet og selvstendig initiativ. Den norske «velferdsmodellen» er imidlertid ikke noe annet enn en dårlig skjult fiksjon gjennom hvilken alle streber etter et levebrød på bekostning av alle andre. Med staten som pådriver, plyndrer vi hverandre i god gammeldags marxist-leninistisk ånd. Folket skal «jages inn i paradiset». Subsidiering av norsk jordbruk er muligens det beste eksempelet på legalisert plyndring. Produktiv kapital konfiskeres av staten gjennom skatter og dirigeres inn i et ulønnsomt jordbruk. Siden midt på 1970-tallet har norsk jordbruk mottatt et beløp tilsvarende 2/3 av dagens oljefond! Produktiv kapital som i stedet burde vært brukt på verdiskapning i det frie markedet. Grunnleggende usolidarisk mot alle andre enn den norske bonden. Mer utrerte eksempler på plyndringen over statsbudsjettet er tilskuddsordninger som Norsk Seterkultur, Dyrevernalliansen, Norsk Elgsenter, Sjåk Allmenning, Geitmyra Kultursenter, Lofoten matfestival, Norsk ved, Foreningen for støy og Gladmatfestivalen. Listen er «uendelig», og viser hvordan fiksjonen om velferdsstaten holdes i live ved statlig sanksjonert plyndring. For å administrere galskapen ansettes hundrevis av nye byråkrater hver måned. Etater utvides, kommisjoner nedsettes, planer utformes og systemsvikten forsterkes. Den tragiske sannheten er at:

- - Ca. 300.000 nordmenn er på uføretrygd
- - Ca. 120.000 er på sykepenger
- - Ca. 180.000 er på arbeidsavklaringspenger
- - Ca. 80.000 er arbeidsledige

Dette innebærer at nærmere 700.000 av totalt 3.7 millioner nordmenn i arbeidsfør alder mottar borgerlønn for ikke å gjøre noe som helst. Det er ca. 1 million sysselsatte i offentlig sektor og statlige foretak. Lønninger til byråkratene, som bl.a. administrerer utbetalingen til Norsk elgsenter og Gladmatfestivalen, er ikke noe annet enn en ekstra og unødvendig kostnad for felleskapet fordi lønnen og skatten som betales av denne allerede er tatt fra skattemidler inndrevet under plikt til statskassen. Det er mye skjult arbeidsledighet i disse tallene. Mange av disse menneskene kunne hatt meningsfylt arbeid i det private næringsliv, hvor de kunne vært med på å omsette produktiv kapital i verdiskapende virksomheter for en bedre «velferdsstat». Sammen med de trygdede utgjør de i stedet 1.7 millioner mennesker som mottar sin lønn fra staten; nesten 50 %av den yrkesaktive befolkning. Tar vi med barn og pensjonister (som også mottar trygd) er tallet utrolige 3 millioner av en befolkning på 5 millioner! Ungdomsledigheten øker. Sykehus, eldreomsorg, skoler, og infrastruktur/transport sektoren forsømmes. Svart arbeid florerer. Den norske velferdsstaten er en uhelbredelig pasient som venter på det uunngåelige oppgjøret med sin egen fordervede livsstil. Vi har et pensjonssystem som i mange tiår er blitt plyndret av staten for å finansiere alle mulige velferdsreformer. Pensjonsordningen er et Ponzi-scheme hvor «inndekningen» det ble lagt opp til da Folketrygden ble innført i 1967, er et luftslott. Når pengene dine blir fratatt deg med tvang for å